న్యూఢిల్లీ: చత్తీస్గఢ్లోని రాజ్నంద్గావ్ జిల్లాలో భద్రతా దళాలకు, మావోయిస్టులకు మధ్య ఎదురుకాల్పులు చోటుచేసుకున్నాయి. బుధవారం రాత్రి జరిగిన ఈ ఎన్కౌంటర్లలో ముగ్గురు నక్సలైట్లు మృతిచెందినట్టు పోలీసులు వెల్లడించారు. నక్సల్ వ్యతిరేక ఆపరేషన్లో భాగంగా బుధవారం రాత్రి ఇండో టిబెటన్ బోర్డర్ పోలీస్ (ఐటీబీపీ), జిల్లా పోలీసులు సంయుక్తంగా గాలింపులు చేపట్టారు. కోపెన్కడ్కా గ్రామ సమీపంలోని అడవిలో రాత్రి 10 గంటలకు నక్సలైట్లకు, భద్రతా దళాలకు మధ్య ఎదురుకాల్పులు చోటుచేసుకున్నాయి. మృతిచెందిన నక్సలైట్లను ఏరియా కమిటీ సభ్యులు మహేశ్, రాకేశ్, లోకల్ ఆర్గనైజేషన్ స్క్వాడ్ కమాండర్ రంజిత్ పల్లెమడిలుగా గుర్తించారు. వీరిపై మొత్తం రూ.13 లక్షల వరకు రివార్డు ఉన్నట్టు పోలీసులు పేర్కొన్నారు. ముగ్గురూ బస్తర్ ప్రాంతానికి చెందిన వారేనని వెల్లడించారు.
newdhilly: chattiisgadloni rajnandgav jillaalo bhadrata dalaalaku, mavoistulaku madhya edurukaalpulu chotuchesukunnayi. budhavaaram raatri jarigina ee encounterlalo mugguru naksalaitlu mruthichendinattu poliisulu velladinchaaru. naksal vyatireka aapareshanlo bhagamga budhavaaram raatri indo tibeton border polies (itbp), jilla poliisulu samyuktamgaa gaalimpulu chepattaru. kopenkadka grama sameepamloni adavilo raatri 10 gantalaku naksalaitlaku, bhadrata dalaalaku madhya edurukaalpulu chotuchesukunnayi. mrutichendina naksalaitlanu aria commity sabhyulu mahesh, rakesh, lokal arganisation skwad commander ranjit pallemadilugaa gurtinchaaru. veeripai mottam roo.13 lakshala varaku rivaardu unnattu poliisulu perkonnaru. mugguru bastar praantaaniki chendina vaarenani velladinchaaru.